<classify> Katibu Mkuu wa Shirikisho la Ndondi Tanzania BFT, Makore Mashaga alisema jana kuwa, mashindano hayo yatafanyika Kigoma baada ya kuombwa na chama cha ndondi mkoani humo.Alisema kuwa chama cha ndondi Kigoma wamejiandaa vizuri na wamejipanga vizuri kufanikisha mashindano hayo yanafanyika vizuri.Pia Mashaga alisema pia huo ni mpango wao wa kuhakikisha mashindano hayo yanafanyika katika mikoa mbalimbali ya Tanzania ili kuutangaza mchezo huo.Alizitaka klabu mbalimbali kujiandaa vizuri kwa mashindano hayo ili kutoa upinzani wa kweli na kuyafanya kuwa na msisimko wa aina yake.Aidha, timu ya ndondi ya Jeshi la Kujenga Taifa JKT iko katika mazoezi makali kwa ajili ya mashindano hayo nay ale ya mkoa wa Dar es Salaam.Mmoja wa makocha wa timu hiyo Kudra Issa akizungumza wakati wa mazoezi ya timu hiyo jana alisema kuwa, wamepania kutetea taji lao na ndio maana wameanza mapema mazoezi hayo.  <topic>: MICHEZO 